ลูน่า ซิวแชมป์กอล์ฟดอยช์ แบงค์ เลดี้ส์ สวิส โอเพ่น
การแข่งขันกอล์ฟดอยช์ แบงค์ เลดี้ส์ สวิส โอเพ่นมีขึ้นที่เกอร์เร่ โลโซเน่ ในเมืองทริซิโอ ประเทศสวิตเซอร์แลนด์ โดยการแข่งขันถูกตัดเหลือเพียง 3 วัน หลังจากสภาพอากาศย่ำแย่มาตลอด ปรากฎว่าการแข่งขันในวันสุดท้ายไดอาน่า ลูน่า โปรกอล์ฟสาวจากอิตาลี สร้างผลงานได้อย่างยอดเยี่ยม ก่อนจะทำเบอร์ดี้ในหลุมสุดท้าย ช่วยให้คว้าแชมป์รายการนี้มาครองได้สำเร็จ ด้วยคะแนนรวม 13 อันเดอร์ พร้อมกับเป็นการคว้าแชมป์รายการที่ 2 ของเธอในฤดูกาลนี้ และเป็นรายการที่ 5 ตลอดการเล่นกอล์ฟอาชีพมา 8 ปี ขณะที่ลี-แอนน์ เพส แชมป์เก่าจากแอฟริกาใต้ คริสตี้ สมิธ จากออสเตรเลีย และโซฟี กิเควล-เบทต็อง จากฝรั่งเศส คว้าอันดับ 2 ร่วม ตามหลังผู้นำสโตรกเดียวเท่านั้นสำหรับการแข่งขันกอล์ฟเลดี้ส์ ยูโรเปี้ยนทัวร์ สนามต่อไปจะย้ายไปแข่งขันกันที่ประเทศฟินแลนด์ ในรายการฟินน์แอร์ มาสเตอร์ ในวันที่ 30 มิถุนายนนี้
 ไดอาน่า ลูน่า โปรกอล์ฟอิตาลี ทำเบอร์ดี้ในหลุมสุดท้ายคว้าแชมป์กอล์ฟดอยช์ แบงค์ เลดี้ส์ สวิส โอเพ่น 
กอล์ฟ,ดอยช์ แบงค์ เลดี้ส์ สวิส โอเพ่น,ไดอาน่า ลูน่า